stanford-oval/wikipedia huggingface dataset:
Shannen Doherty
Ura

Dohertyn ensimmäinen merkittävä rooli­suoritus oli televisio­sarjassa Pieni talo preerialla, jossa hän näytteli Almanzon veljen­tytärtä Jenny Wilderia vuosina 1982–1983. Tämän jälkeen hän näytteli muun muassa televisio­sarjoissa Our House, Beverly Hills 90210 ja Siskoni on noita.
Doherty myös ohjasi joitakin Siskoni on noita -sarjan jaksoja toisella ja kolmannella tuotantokaudella. Hänen lähtönsä sarjasta vuonna 2001 liittyi jännitteisiin, joita ilmeni hänen ja sarjan kolmannen päätähden Alyssa Milanon välillä lähinnä näyttämön ulkopuolella. Dohertyn mukaan Milano oli hyvin kilpailunhaluinen, mitä taas hän itse ei ollut. Dohertyn korvasi sarjassa Rose McGowan. Vuoden 2024 helmikuussa Orlandon MegaCon -tapahtuman paneelikeskustelussa esiintyivät kaikki Siskoni on noita -sarjan tähdet: ensin perjantaina Alyssa Milano yksin ja sitten sunnuntaina kolme muuta eli Shannen Doherty, Holly Marie Combs ja Rose McGowan yhdessä. Milano sanoi omassa tilaisuudessaan, ettei hän enää muistele neljännesvuosisata sitten tapahtuneita asioita eikä kirjoita historiaa uudelleen – ja ettei hänellä ollut valtaa erottaa ketään. Kommentti oli hänen vastineensa Dohertyn podcastiin vuoden 2023 lopulta, jossa oli mukana myös Combs. Combsin mukaan asioita tapahtui kulissien takana ja trailereissa, ja että Milano oli tilanteiden takana. Sunnuntain MegaConissa Doherty totesi Milanon kommentteihin viitaten, ettei kyse ole historian kaunistelusta. Hän oli taistellut vakavaa sairautta vastaan niin pitkään, että hänelle oli äärimmäisen tärkeää, että esiin viimein tulee totuus niin kuin se on, ja sekä Combs että McGowan tukivat häntä. Doherty totesi että mikä "joillekin" voi olla pelkkää draamaa oli hänelle pitkäkestoinen trauma. Tapahtumien tähden hän menetti elantonsa, koska "joku toinen tahtoi olla sarjan ykköstähti". McGowan viittasi oletettavasti Milanon väitteeseen, että muut "noitasiskot" kaunistelevat vanhoja tapahtumia omaksi edukseen ja totesi lopuksi, että "Voittajat eivät anna häviäjien kirjoittaa historiaa uusiksi."
Vuonna 2008 Doherty palasi 1990-luvulta tutun Beverly Hills 90210 -sarjan kylkiäis­sarjaan 90210 Brenda Walshin roolissa.
Doherty esiintyi elo­kuvissa Heathers (1988), Häiriköt (1995), Tähtäimessä (1999) ja Bukowski (2014).
Yksityiselämä

Doherty sairastui vuonna 2015 rinta­syöpään, joka levisi myös imu­solmukkeisiin. Touko­kuussa 2016 hänelle tehtiin rinnan­poisto­leikkaus. Syöpä uusiutui alku­vuonna 2020. Vuoden 2023 kesäkuussa Doherty kertoi syövän levinneen jo aivoihin ja loppuvuodesta 2023 syöpää löytyi myös hänen luustostaan. Dohertyn koti Kaliforniassa tuhoutui vuoden 2018 maasto­palossa.
Aiheesta muualla

Kuvia tai muita tiedostoja aiheesta Shannen Doherty Wikimedia Commonsissa
Shannen Doherty Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Yhdysvallat  Latvia  Australia  Korea  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Trove  Elonet  Yle 
Muut:  SNAC
Ratkaisukeskeinen psykoterapia

Ratkaisukeskeinen psykoterapia on psykoterapian muoto, jossa etsitään ratkaisuja pulmatilanteisiin asiakkaan ja psykoterapeutin välillä. Terapiassa suunnitellaan tarvittavia askelia, joita asiakas ottaa kohti tavoitettaan.
Ratkaisukeskeinen terapia tukee asiakasta jatkamaan elämäänsä eteenpäin sen sijaan, että etsittäisi ongelmia ja syitä ongelmien taustalta. Olennaisena nähdään myönteinen tulevaisuusvisio ja tavoitteiden asettaminen. Ongelmia pyritään ratkomaan muun muassa etsimällä uusia ratkaisuja aiempien tuloksettomien ratkaisumallien tilalle.
Terapia voi olla lyhyttä tai pidempikestoista. Pääsääntöisesti terapiat ovat lyhytterapiaa, kestävät tavallisimmin vain 1–10 kertaa. Yleinen käyntimäärä on 4–6 kertaa. Myönteisenä, asiakkaita kunnioittavana ja taloudellisena terapiamuotona ratkaisukeskeinen terapia on lisännyt suosiotaan. Ratkaisukeskeinen lähestyminen soveltuu psykiatriaan, psykologiaan, sairaanhoitoon, sosiaalityöhön, lastensuojeluun, sielunhoitoon, kouluihin, neuvoloihin ja työpaikoille.
Yleisiä kysymyskategorioita ratkaisukeskeisessä terapiassa ovat tavoitekysymykset, ihmekysymys, asteikkokysymykset, poikkeuskysymykset, jonkin asian jatkuvuutta edistävät kysymykset, tulevaisuuskysymykset, selviytymiskysymykset ja voimavaroihin liittyvät kysymykset.
Tapaamisissa asiakkaalle voidaan antaa kotitehtäviä, joita asiakas kokeilee ennen seuraavaa tapaamista. Aina ensimmäinen yritys ei tuota tulosta, joten seuraavassa tapaamisessa tarkastellaan onnistumisia ja alueita, joilla asiakas voi kehittyä vielä eteenpäin. Ratkaisukeskeiselle filosofialle on tyypillistä, että takapakkeja ei koeta epäonnistumisina, vaan niistä voidaan oppia jotain. Jos asiakas kokee pärjäävänsä ilman seuraavaa istuntoa, tulevaa tapaamista ei ole välttämätöntä järjestää.
Historia

Ratkaisukeskeinen psykoterapia on lähtöisin Amerikasta. Sen historialliset juuret juontavat sosiaaliseen konstruktionismiin, systeemiteoriaan sekä perheterapiaan. 50 vuoden aikana merkittäviä vaikuttajia tämän psykoterapiamuodon kehittymisessä ovat olleet muun muassa Milton H. Erickson, Don Jackson, Paul Watzlawick ja Jay Haley. Kansainvälisesti tunnettuja ratkaisukeskeisiä terapeutteja ovat muun muassa Brief Family Therapy Centerin Steve De Shazer, Insoo Kim Berg, Elam Nunnally, Bill O'Hanlon, Eve Lipchik, Scott Miller ja Michele Weiner-Davies.
Ratkaisukeskeinen psykoterapia Suomessa

Ratkaisukeskeistä psykoterapiaa on tehty Suomessa 1980-luvulta alkaen, etenkin prof. Elam Nunnallyn johdolla. Nunnally kuului Brief Family Therapy Centerin tiimiin, joka loi ratkaisukeskeisen psykoterapian ydinmallin. Pioneereja Suomessa ovat myös olleet psykiatri Ben Furman, sosiaalipsykologi Tapani Ahola, VTM Peter Sundman, sekä lääkärit Sara Vataja ja Eero Riikonen.
Menetelmää kouluttavat Suomessa muun muassa yliopistojen täydennyskoulutuskeskusten ja kesäyliopistojen psykoterapiakoulutusohjelmat, Helsingin Psykoterapiainstituutti ja Lyhytterapiainstituutti. Koulutukseen on hyväksytty muun muassa lääkäreitä, psykologeja, sairaanhoitajia, teologeja ja sosiaalialan koulutuksen saaneita ammattilaisia. Koulutus on kuten useimmissa muissakin psykoterapioissa kolmivuotinen ja laajuudeltaan 60 op. Koulutuksen perusteella voi hakea Sosiaali- ja terveysalan lupa- ja valvontavirastolta Valviralta psykoterapeuttinimikkeen käyttöoikeutta ja sen jälkeen Kela-korvauskelpoiseksi. Helsingin Psykoterapiainstituutin koulutuksen perusteella nimikkeen käyttöoikeutta ei toistaiseksi saa. Tilanteesta on meneillään useita oikeustaisteluja.
Suomalaiset ratkaisukeskeisen työtavan kehittäjät ovat vuonna 1995 perustaneet oman Ratkes-yhdistyksen.
Aiheesta muualla

Tutkimuksia (Arkistoitu – Internet Archive) (ratkes.fi)
RATKES ry. (ratkes.fi)
Enkelit (vuoden 1994 elokuva)

| Enkelit> Angels in the Outfield |
| --- | --- |

Ohjaaja:  William Dear
Käsikirjoittaja:  George Wells
Tuottaja:   Danny Glover  Tony Danza  Brenda Fricker 
Säveltäjä:  Randy Edelman
Kuvaaja:  Matthew F. Leonetti
Leikkaaja:  Bruce Green
Tuotantosuunnittelija:  J. Dennis Washington
Pääosat:   Danny Glover  Tony Danza  Brenda Fricker  Ben Johnson  Joseph Gordon-Levitt  Jay O. Sanders  Christopher Lloyd 
Valmistustiedot
Valmistusmaa:  Yhdysvallat
Tuotantoyhtiö:   Buena Vista Pictures  Walt Disney Pictures  Caravan Pictures 
Levittäjä:  Walt Disney Studios Motion Pictures Netflix
Ensi-ilta:  15. heinäkuuta 1994
Kesto:  102 minuuttia
Alkuperäiskieli:  englanti
Tuotto:  50 236 831 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Enkelit (engl. Angels in the Outfield, televisioesityksessä myös nimellä Enkeleitä takapesällä) on vuonna 1994 ensi-iltansa saanut yhdysvaltalainen elokuva, jonka on ohjannut William Dear. Elokuva on uudelleenfilmatisointi samannimisestä vuoden 1951 elokuvasta. Enkelit kertoo baseballjoukkueesta, joka saa yliluonnollista apua.
Pääosissa

| 0 | 1 | 2 |
| --- | --- | --- |
|  Danny Glover  | … |  George Knox    |
|  Brenda Fricker  | … |  Maggie Nelson   |
|  Tony Danza  | … |  Mel Clark   |
|  Christopher Lloyd  | … |  Al ”The Boss” Angel   |
|  Ben Johnson  | … |  Hank Murphy    |
|  Jay O. Sanders  | … |  Ranch Wilder   |
|  Joseph Gordon-Levitt  | … |  Roger Bowman   |
|  Milton Davis Jr.  | … |  J.P.   |
|  Taylor Negron  | … |  David Montagne   |
|  Tony Long  | … |  Triscuitt Messmer    |
|  Neal McDonough  | … |  Whitt Bass    |
|  Stoney Jackson  | … |  Ray Mitchell    |
|  Adrien Brody  | … |  Danny Hemmerling    |
|  Tim Conlon  | … |  Wally   |
|  Matthew McConaughey  | … |  Ben Williams   |
|  Israel Juarbe  | … |  Jose Martinez   |
|  Albert Garcia  | … |  Pablo Garcia   |
|  Dermot Mulroney  | … |  Mr. Bowman   |
|  Robert Clohessy  | … |  Frank Gates   |
Vastaanotto

Iltalehden Jyrki Laelma harmitteli elokuvan televisioesityksen alla, ettei uusintaversio oikein lähde lentoon ja antoi sille kaksi tähteä.
Uskonto Tansaniassa

Anglikaaninen katedraali Stone Townissa.
Tansanian merkittävin uskonto on kristinusko, johon CIA World Factbookin mukaan kuului 61,4% väestöstä vuonna 2010. Muslimeja oli 35,2%, luonnonuskontoja harjoitti 1,8%, muita uskontoja 0,2% ja uskonnottomia oli 1,4%. Joidenkin uskontojen kannatus voi olla hyvin alueellisesti painottunutta, esimerkiksi Sansibarilla väestö on lähes kokonaisuudessaan islaminuskoista.
Käytännössä eri uskontokuntien kannattajakunnan selvittäminen on hankalaa, sillä Tansaniassa uskontoa ei merkitä syntymätodistukseen eikä uskontoa ole muutenkaan tilastoitu vuoden 1967 jälkeen. Siksi eri luvut ovat vain arvioita. Vuonna 2006 arvioitiin esimerkiksi, että kristityt ja muslimit muodostaisivat kumpikin noin 30-40% väestöstä niin, että kristittyjä olisi jonkin verran enemmän. Suurin osa Tansanian muslimeista on sunneja. Muina merkittävinä uskontoina pidettiin hindulaisuutta, sikhiläisyyttä ja luonnonuskontoja.
Queenslandin yliopisto (Haiti)

| Queenslandin yliopisto> Queensland University |
| --- | --- |
Motto:  Fundamentum Christus
Perustettu:  1996
Rahoitus:  Yksityinen
Sijainti:  Port-au-Prince,  Haiti
Yhteistyö:  CCCU
Sivusto:  https://www.uqstegnetwork.org/
Queenslandin yliopisto (engl. Queensland University, lyh. UQ) on haitilainen yksityinen yliopisto. Yliopisto on perustettu vuonna 1996 ja se sijaitsee Port-au-Princen kaupungissa. Yliopisto on taustaltaan kristillinen.
Aiheesta muualla

Yliopiston verkkosivusto (englanniksi)
Afrikan Nazarene-yliopisto

| Afrikan Nazarene-yliopisto> Africa Nazarene University |
| --- | --- |
Motto:  What begins here, transforms the world
Perustettu:  1993
Rahoitus:  Yksityinen
Sijainti:  Nairobi,  Kenia
Yhteistyö:  CCCU Church of the Nazarene
Sivusto:  https://www.anu.ac.ke/
Afrikan Nazarene-yliopisto (engl. Africa Nazarene University, lyh. ANU) on kenialainen yksityinen yliopisto. Yliopisto on perustettu vuonna 1993 ja se sijaitsee Nairobin kaupungissa. Yliopisto on taustaltaan kristillinen ja toimii pyhityskristillisen Church of the Nazarene-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Daystar-yliopisto

| Daystar-yliopisto> Daystar University |
| --- | --- |
Perustettu:  1989
Rahoitus:  Yksityinen
Sijainti:  Nairobi,  Kenia
Yhteistyö:  CCCU
Sivusto:  https://www.daystar.ac.ke/
Daystar-yliopisto (engl. Daystar University, lyh. DU) on kenialainen yksityinen yliopisto. Yliopisto on perustettu vuonna 1993 ja se sijaitsee Nairobin kaupungissa. Yliopisto on taustaltaan kristillinen.
Aiheesta muualla

Yliopiston verkkosivusto (englanniksi)
Kerttulin lukio

| Kerttulin lukio |
| --- | --- |
 Koulurakennus on vuodelta 1912.
Sijainti:  Kaarinankatu 3, 20500 Turku
Perustettu:  2012 (Aurajoen urheilulukion ja Kupittaan ICT-lukion yhdistäminen)
Rehtori:  Tapio Laine
Opiskelijoita:  noin 600
Verkkosivut
Kerttulin lukiolla on opetustiloja myös ICT-talossa.
Kerttulin lukio on Turun I kaupunginosassa sijaitseva lukio, joka koostuu yleislukiosta, urheilulukiosta ja ICT-lukiosta. Se syntyi vuonna 2012, kun Aurajoen lukio ja Kupittaan lukio yhdistettiin.
Kerttulin lukio toimii vanhassa Kerttulin koulun rakennuksessa, joka valmistui vuonna 1912. Koulua on käynyt muun muassa presidentti Mauno Koivisto. Koulu on peruskorjattu ja remontoitu nykyaikaiseksi lukioksi Museoviraston ohjeiden mukaisesti vanhaa kunnioittaen. Kerttulin lukiolla on tieto- ja viestintätekniikan opetustiloja myös ICT-talolla (Kupittaan rautatieaseman vieressä, Joukahaisenkatu 3-5).
Kerttulin lukioon otetaan vuosittain yhteensä 180 uutta opiskelijaa: 34 ICT-linjalle, 70 urheilulukioon ja 76 yleislukioon.
Yleislukio

Lukion yleislinjalla voi suorittaa normaalit lukio-opinnot, joihin kuuluvat kaikki pakolliset ja syventävät kurssit koulukohtaisilla soveltavilla opinnoilla täydennettynä. Lisäksi yleislukiolaiset voivat mahdollisuuksien mukaan valita ICT-linjan kursseja.
Urheilulukio

Opetusministeriön myöntämän erityistehtävän mukaisesti Kerttulin urheilulukio tarjoaa lajeissaan huipulle pyrkiville nuorille mahdollisuuden täysipainoisen, joustavasti järjestetyn lukio-opiskelun ja urheiluvalmennuksen yhdistämiseen. Kerttulin urheilulukio on Varsinais-Suomen ainoa ja Suomen toiseksi suurin urheilulukio; se on myös Turun Seudun Urheiluakatemiaa koordinoiva oppilaitos. Suomen Olympiakomitean huippu-urheiluakatemiastatuksen Turun Seudun Urheiluakatemia sai 2008.
Urheilulinjan opiskelija voi jättää enintään kahdeksan valtakunnallisesti pakollista kurssia pois opinto-ohjelmastaan. Urheiluvalmennuksen kursseja voi suorittaa 12–20. Jokaiselle opiskelijalle tehdään henkilökohtainen opiskelusuunnitelma, joka tarkistetaan säännöllisesti.
ICT-lukio

Opetusministeriön myöntämän erityistehtävän mukaisesti Kerttulin ICT-lukio tarjoaa opiskelijalle mahdollisuuden hankkia sellaista informaatioteknologian ja digitaalisen viestinnän osaamista, josta on hyötyä niin opiskelussa kuin myöhemmin työelämässä. Kerttulin ICT-lukio on Suomen ainoa IT-alan erityislukio. ICT-lukio tekee läheistä yhteistyötä Kupittaan kampuksella olevien korkeakoulujen kanssa. ICT-lukiolaisilla on mahdollisuus osallistua jo lukioaikana joillekin yliopiston kursseille, ja hyvin menestyttyään he voivat saada suoran opiskelupaikan Turun yliopiston informaatioteknologian laitokselta. Kerttulin lukiossa toimii Cisco Networking Academy. ICT-linjan opiskelija voi jättää enintään kahdeksan valtakunnallisesti pakollista kurssia pois opinto-ohjelmastaan.
Aiheesta muualla

Koulun kotisivut
Jens Stoltenberg

| Jens Stoltenberg |
| --- | --- |
 Jens Stoltenberg vuonna 2024.
Naton pääsihteeri
 1.10.2014–1.10.2024  
Edeltäjä:  Anders Fogh Rasmussen
Seuraaja:  Mark Rutte
Norjan pääministeri
 3.3.2000–19.10.2001 17.10.2005–16.10.2013  
Monarkki:  Harald V
Edeltäjä:  Kjell Magne Bondevik Kjell Magne Bondevik
Seuraaja:  Kjell Magne Bondevik Erna Solberg
Henkilötiedot
Syntynyt: 16. maaliskuuta 1959 (ikä 65) Oslo, Norja
Kansalaisuus:  norjalainen
Puoliso:  Ingrid Schulerudd
Tiedot
Puolue:  Työväenpuolue
 Nimikirjoitus
Jens Stoltenberg (s. 16. maaliskuuta 1959 Oslo) on norjalainen poliitikko, entinen Työväenpuolueen puheenjohtaja ja Norjan pääministeri. Hän toimi Naton pääsihteerinä vuodet 2014–2024. Helmikuussa 2025 hän palasi Norjan politiikkaan valtiovarainministeriksi.
Tausta

Koulutukseltaan Stoltenberg on taloustieteen maisteri Oslon yliopistosta. Stoltenbergin puoliso on vuodesta 1987 ollut Ingrid Schulerud, ja heillä on kaksi lasta. Myös hänen vanhempansa ovat toimineet politiikan parissa. Isä Thorvald Stoltenberg oli diplomaatti ja puolustus- ja ulkoministeri, äiti Karin Stoltenberg valtiosihteeri. Stoltenberg on asunut lapsuudessaan Jugoslaviassa, missä hänen isänsä toimi Norjan suurlähettiläänä.
Ura Norjan politiikassa

Stoltenberg toimi Norjan pääministerinä vuosina 2000–2001 ja 2005–2013. Hän on toiminut elinkeino- ja energiaministerinä 1993–1996 Gro Harlem Brundtlandin hallituksessa sekä valtiovarainministerinä 1996–1997 Thorbjørn Jaglandin hallituksessa. Stoltenbergin toinen hallitus oli Norjan ensimmäinen enemmistöhallitus 20 vuoteen yhdessä keskustapuolueen ja sosialistisen vasemmistopuolueen kanssa. Stoltenbergin pääministerikaudelle sattuivat Anders Behring Breivikin tekemät terrori-iskut.
Työväenpuolueessa Stoltenberg oli varapuheenjohtajana, kunnes astui entisen puheenjohtajan Thorbjørn Jaglandin tilalle marraskuussa 2002. Työväenpuolueen johdossa Stoltenberg toimi kesäkuuhun 2014 asti. Tultuaan valituksi Naton uudeksi pääsihteeriksi hänen seuraajakseen puolueen johtoon valittiin kesäkuun 2014 puoluekokouksessa Jonas Gahr Støre.
Stoltenbergilla arveltiin olevan hyvät suhteet Venäjään. Stoltenberg ja Venäjän presidentti Dmitri Medvedev allekirjoittivat vuonna 2010 sopimuksen, jolla maiden väliset vuosikymmeniä kestäneet rajakiistat Barentsinmerellä ratkaistiin. Vuonna 2012 Norja ja Venäjä sopivat vielä viisumivapaan vyöhykkeen luomisesta maiden välisellä maarajalla.
Vuonna 2011 Työväenpuolue ja Norjan ammattiliittojen keskusjärjestö osti Stoltenbergille 380 000 kruunun arvoisen veneen syntymäpäivälahjaksi, mikä herätti kritiikkiä.
Naton pääsihteeri

Stoltenberg aloitti lokakuun 2014 alussa Naton pääsihteerinä. Hän seurasi tehtävässä tanskalaista Anders Fogh Rasmussenia.
Stoltenbergin pääsihteerikaudella Pohjois-Makedonia, Montenegro, Suomi ja Ruotsi liittyivät Natoon.
Stoltenbergin kautta jatkettiin kolmesti. Kun Venäjä hyökkäsi Ukrainaan, Stoltenberg pysyi rauhallisena länsivaltojen halutessa puolustaa Ukrainaa.
Helmikuussa 2022 uutisoitiin, että Stoltenberg on nimitetty Norjan keskuspankin pääjohtajaksi. Hänen kautensa Naton pääsihteerinä kerrottiin päättyvän lokakuun alussa 2022 ja hänen ilmoitettiin aloittavan uudessa työssään pääjohtajana joulukuussa 2022. Maaliskuussa 2022 Naton huippukokous kuitenkin päätti, että Stoltenbergin kausi päättyy vasta syyskuun lopussa vuonna 2023. Hänen kauttaan pidennettiin uudestaan heinäkuussa 2023, ja se päättyi lokakuussa 2024, kun uusi pääministeri Mark Rutte astui virallisesti virkaansa.
Yksityiselämä

Vuonna 2002 Stoltenberg myönsi kokeilleensa kannabista nuoruudessaan.
Stoltenberg ei kuulu Norjan kirkkoon, muttei halua määritellä itseään ateistiksi.
Jensin sisko Nini oli heroinisti ja hän kuoli vuonna 2014.
Kunnianosoitukset

Vytautas Suuren ritarikunta (Liettua, 2019)
Vytiksen risti (Liettua, 2023)
Marianmaan ristin ritarikunta (Viro, 2019)
Ruhtinas Jaroslav Viisaan ritarikunta (Ukraina, 2023)
Presidential Medal of Freedom (USA, 2024)
Leopoldin ritarikunnan suurristi (Belgia, 2023)
Aiheesta muualla

Kuvia tai muita tiedostoja aiheesta Jens Stoltenberg Wikimedia Commonsissa
Virallinen Twitter-tili (englanniksi)
| n k Støren hallitus |
| --- | --- |
Støre
Nykyiset: Aas-Hansen Sigrun Gjerløw Aasland Terje Aasland Aukrust Borch Brenna Eide Eriksen Jaffery Myrseth Nordtun Nygård Næss Sandstrøen Sandvik Skjæran Stensend Stoltenberg Tung Vestre Vågslid
Entiset: Enoksen (2021–2022) Gjelsvik (2022–2023) Gram (2022–2025) Hoel (2024–2025) Huitfeldt (2021–2023) Kjerkol (2021–2024) Mehl (2021–2025) Moe (2021–2023) Persen (2021–2023) Pollestad (2023–2025) Sande (2023–2025) Tajik (2021–2022) Toppe (2021–2025) Trettebergstuen (2021–2023) Tvinnereim (2021–2025) Vedum (2021–2025)
| n k  Naton pääsihteerit |
| --- | --- |
 Hastings Ismay  Paul-Henri Spaak  Dirk Stikker  Manlio Brosio  Joseph Luns  Peter Carington  Manfred Wörner  Sergio Balanzino (vt.)  Willy Claes  Sergio Balanzino (vt.)  Javier Solana  George Robertson  Alessandro Minuto-Rizzo (vt.)  Jaap de Hoop Scheffer  Anders Fogh Rasmussen  Jens Stoltenberg 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Yhdysvallat  Ruotsi  Latvia  Tšekki  Alankomaat  Puola 
Taiteenala:  KulturNav 
Henkilöt:  Deutsche Biographie  Yle 
Muut:  IdRef
Sinikaisla

| Sinikaisla |
| --- | --- |
 Sinikaislaa Luvian Säpissä.
Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Järvikaislat Schoenoplectus
Laji::  tabernaemontani
Kaksiosainen nimi
 Schoenoplectus tabernaemontani  (C.C.Gmel.) Palla 
Synonyymit
 Cyperus tabernaemontani (C.C.Gmel.) Missbach & E.H.L.Krause  Eleogiton tabernaemontani (C.C.Gmel.) Fourr.  Heleogiton tabernaemontani (C.C.Gmel.) Peterm.  Heleophylax tabernaemontani (C.C.Gmel.) Schinz & Thell.  Hymenochaeta tabernaemontani (C.C.Gmel.) Nakai  Schoenoplectus lacustris subsp. creber (Fernald) Á.Löve & D.Löve  Schoenoplectus lacustris f. glaucus (Hartm.) Soó  Schoenoplectus lacustris subsp. glaucus (Hartm.) Luceño & Marín  Schoenoplectus lacustris subsp. tabernaemontani (C.C.Gmel.) Á.Löve & D.Löve 	  Schoenoplectus lacustris subsp. validus (Vahl) T.Koyama  Schoenoplectus tabernaemontani f. sub-duvalii (Beckh.) Soó  Schoenoplectus validus (Vahl) Á.Löve & D.Löve  Schoenoplectus validus subsp. creber (Fernald) Á.Löve & D.Löve  Schoenoplectus validus subsp. luxurians (Miq.) Soják  Scirpus glaucus Sm.  Scirpus globifer Welw. ex Steud.  Scirpus lacustris subsp. creber (Fernald) T.Koyama  Scirpus lacustris f. glaucus (Hartm.) Peterm.  Scirpus lacustris subsp. glaucus Hartm.  Scirpus lacustris var. luxurians (Miq.) T.Koyama  Scirpus lacustris var. tabernaemontani (C.C.Gmel.) Nyman  Scirpus lacustris subsp. tabernaemontani (C.C. Gmel.) Syme  Scirpus lacustris var. tabernaemontani (C.C. Gmel.) Döll  Scirpus lacustris subsp. validus (Vahl) T.Koyama  Scirpus lacustris var. validus (Vahl) Kük.  Scirpus lacustris subsp. validus (Vahl) Osten  Scirpus maritimus subsp. tabernaemontani (C.C.Gmel.) Nyman  Scirpus siculus Lojac.  Scirpus tabernaemontani C.C.Gmel.  Scirpus tabernaemontani f. luxurians Miq.  Scirpus tabernaemontani f. paludosus Boenn.  Scirpus tabernaemontani f. sub-duvalii Beckh.  Scirpus uliginosus Kar. & Kir.  Scirpus validus Vahl  Scirpus validus var. creber Fernald  Scirpus validus f. creber (Fernald) Beetle  Scirpus validus var. laeviglumis Tang & F.T.Wang 
Katso myös
   Sinikaisla Wikispeciesissä   Sinikaisla Commonsissa 
Infobox OKNimi-testi OKIUCN-testi OK: 
Sinikaisla (Schoenoplectus tabernaemontani) on sarakasvien (Cyperaceae) heimoon ja järvikaislojen (Schoenoplectus) sukuun kuuluva vesikasvilaji. Kasvi kasvaa 0,5–2 metriä korkeaksi. Se esiintyy yleisenä savipohjalla murtovesissä.
Aiheesta muualla

Kasviatlas 2022: Sinikaislan (Schoenoplectus tabernaemontani) levinneisyys Suomessa.
ITIS: Schoenoplectus tabernaemontani (englanniksi)
| Taksonitunnisteet |
| --- | --- |
Schoenoplectus tabernaemontani:  Wikidata: Q159018  Wikispecies: Schoenoplectus tabernaemontani  AoFP: 2706  APA: 4211  APDB: 39175  APNI: 242031  BioLib: 42233  BOLD: 121505  Calflora: 9611  CoL: 6XWDR  eFloraSA: Schoenoplectus_validus  EoL: 249675  EPPO: SCPTA  EUNIS: 186905  FEIS: schtab  FloraBase: 969  FNA: 242357954  FoC: 242357954  GBIF: 2711157  GRIN: 432555  iNaturalist: 78998  IPNI: 1139007-2  IRMNG: 10801680  ITIS: 507797  IUCN: 175246  MichiganFlora: 1149  MoBotPF: 279820  NatureServe: 2.148187  NBN: NHMSYS0000463294  NCBI: 316508  NSWFlora: Schoenoplectus~validus  NZOR: 206894c1-66fd-4f77-841d-62492f6b3c1d  NZPCN: 2252  Observation.org: 7416  Open Tree of Life: 265373  PFI: 9586  Plant List: kew-263102  PLANTS: SCTA2  POWO: urn:lsid:ipni.org:names:1019164-1  SANBI: 2524-26  Tropicos: 9906131  VASCAN: 5322  VicFlora: 8f3cba6f-ced9-45a5-b296-b7bd312ba589  WisFlora: 4994  WFO: wfo-0000528404  WoRMS: 1415740  Laji.fi: MX.40250 
Scirpus tabernaemontani:  Wikidata: Q38664133  APDB: 37454  APNI: 243572  EUNIS: 187490  GRIN: 432557  IPNI: 324894-2  IRMNG: 10742675  ITIS: 521194  NZOR: 8d10a5c9-e201-487d-8b94-88b533744a0d  POWO: urn:lsid:ipni.org:names:324894-2  Tropicos: 9902756